

**The Castles on the Danube - Our Linking Heritage**

1. **Projekt célja:** 
   * Duna menti városokon, várakon keresztül feldolgozni, bemutatni az adott ország történelmét, kultúráját.
   * A találkozók, létrehozott produktumok munkanyelve: angol
   * A hazai, iskolákon belüli feladatok mellett lesznek nemzetközi találkozók, közös kiállítások, előadások, bemutatók.
2. **Résztvevő országok-városok, a Duna folyásának sorrendjében:** 
   * Németország-Passau
   * Ausztria-Leonding
   * Szlovákia-Bratislava (Pozsony)
   * Magyarország - Budapest
   * Horvátország – Osijek (Eszék)
   * Románia – Turnu Severin
   * Bulgária – Vidin
3. **Részvétel a feladatokban**:

Önkéntes, bárki jelentkezhet egy-egy területre. Szívesen látjuk azokat a szülőket is, akik úgy gondolják, hogy egyes feladatok megoldásában szívesen részt vennének.

1. **Projekttalálkozók:**

A horvátországi és ausztriai találkozók feladata a projektindítás és zárás, itt csak a projektben dolgozó pedagógusok közül vesznek részt néhányan. A többi találkozóra, így a budapestire is, diákok és tanárok utaznak együtt, képviselik országukat, vesznek részt a közös feladatban. Találkozónként maximum 5 diák/ország fogadására van lehetőség, ők családoknál szeretnénk elszállásolni. Ez alkalmanként hat országgal számolva 30 diákot is jelenthet. Ezúton is várjuk azoknak a családoknak a jelentkezését, akik 2014. április 6-10 között tudnának gyerekeket fogadni a budapesti találkozón.

1. **Időterv**

|  |  |  |  |  |
| --- | --- | --- | --- | --- |
| **Időpont** | **Feladat** | **Produktum** | **Helyszín (ek)** | |
| 2013. szept-okt | Projektindító megbeszélés, feladatok szétosztása | munkaterv | iskola | |
| 2013. október 13-16. | Első nemzetközi projekttalálkozó: az első év kivitelezésének, feladatainak részletezése, bemutatkozó előadások  Comenius program ismertetése a diákoknak | Ppt prezentáció | Horvátország-Eszék  iskola | |
| 2013. november | Verseny kiírása és értékelése projektlogó készítésére  Szavazás a legjobbra videokonferencia segítségével | Logók,  Comenius fal elkészítése | iskola | |
| 2013. december | Verseny kiírása: A folyó menti várak a különböző évszakokban (fotó, rajz, festmény)  Budai és a Visegrádi vár | fotók, rajzok | külső helyszínek | |
| 2014. január | Várak története, a folyó hatása az ottani életre  Duna Múzeum | Előadások, poszterek készítése | Esztergom-Duna Múzeum, iskola | |
| 2014. február | A vár építészeti stílusának felfedezése, anyagok, védelmi technológiák, fegyverek, egyéb felszerelések  Előző előadások, poszterek kiegészítése | poszterek, leírások, kiállítási anyagok | külső helyszínek, iskola | |
| 2014. március | Vár modellezése  ’Contest for written works dedicated to the castle and the river’ | Vár modell,  leírások a várakról, a Dunáról | iskola | |
| 2014. április 6-10. | Második nemzetközi projekttalálkozó Budapesten  Kiállítás és előadások az elkészült produktumokból  Közös „workshop”-ok | Kiállítás, közös foglalkozások, kirándulások | | Iskola, Budapest, Visegrád |
| 2014. május | Duna fesztivál előkészítése. A legjobb anyagok összegyűjtése, brosúra összeállítás, bemutatása | brosúra, táncok, dalok | | iskola |
| 2014. június | Harmadik projekttalálkozó: Duna fesztivál  homokvár építő verseny, palackba zárt üzenet küldése  jó gyakorlatok megosztása, következő év előkészítése | Táncház, írott üzenetek  Várak feldolgozása írott és rajzos formában | | Turnu Severin-Vidin |
| 2014. július | Záró beszámoló elkészítése, feltöltése az eu-s internetes felületre | záró beszámoló | |  |
| 2014. szeptember- október | Kutatómunka: életkörülmények a várakban: életmód, élelem, pénz, ruházkodás, házimunka, korabeli receptek gyűjtése, jelenet összeállítása Mátyás királyról | előadás, rajzok, poszterek, Dalok a Dunáról, vízről  bábok, előadás,  korabeli szakácskönyv | | Várak, iskola, Szabó Ervin könyvtár |
| **Időpont** | **Feladat** | **Produktum** | | **Helyszín (ek)** |
| 2014. november | Negyedik nemzetközi projekttalálkozó: Élet a várakban | Az előző gyűjtőmunka bemutatása-rajzok, fotók, előadások | | Szlovákia: Pozsony |
| 2014. december | Éves naptár készítése a Dunamenti várakról, az eddig készült anyagok felhasználásával | kalendárium | | iskola |
| 2015. január | Tanulmányok a várakról: festészet, színház, zene  Egy rövid előadás előkészítése valamilyen várral kapcsolatos legendáról | tanulmányok koronkénti gyűjteménye egy kiadványban | | iskola |
| 2015. február | Várjáték előadása lehetőség szerint adott helyszínen: táncok, zene, művészet az adott korszakban | előadás | | iskola, budai, visegrádi vár |
| 2015. március | Az összes eddig gyűjtött anyag alapján előadás. Előkészítése az ‘Egy nap a várban’ előadásnak  Az információk füzetbe rendezése | brosúra  prezentációk | | iskola |
| 2015.április | ’Egy nap a várban’ előadás bemutatása, felvétel DVD-re | előadás  DVD | | iskola, esetleg más intézményi helyszín |
| 2015.április-május | Ötödik nemzetközi projekttalálkozó: Európa Nap megünneplése, kiállítás az elkészült produktumokból, tánc –és filmbemutató | kiállítási anyag | | Németország- Passau |
| 2015. május | Az összegyűjtött anyagok rendezése, kiállítás, előadások  A projekt sikerének felmérése diákok, szülők, tanárok körében | kiállítás  kérdőív-elemzés | | iskola |
| 2015. június | Hatodik nemzetközi projekttalálkozó: projektértékelés, jó gyakorlatok kicserélése, az elkészült brosúrák megismerése | „Jó gyakorlat” füzet, DVD | | Ausztria-Leonding |
| 2015. július | Záró beszámoló elkészítése, a produktumok bemutatása a Tempus Közalapítványon keresztül a nemzeti irodáknak. | záró beszámoló | |  |